Hans forældre var Johan Eberhard Speckhahn, [[oberst]] og [[kommandant]] i [[Fredrikstad|Frederiksstad]] i [[Norge]], og Anna Jeckel. Om hans ungdom vides kun lidt; han tjente under [[Henri de La Tour d'Auvergne, vicomte de Turenne|Turenne]] i [[Kongeriget Frankrig|Frankrig]] og kom i en alder af ca. 30 år i den danske konges tjeneste, hvor han forstod at gøre sig yndet af [[Frederik 3.|Frederik III]]; [[1658]] blev han [[major]] ved [[Den Kongelige Livgarde|Livregimentet til Fods]], og [[1661]] udnævnte kongen ham til [[ceremonimester]], uagtet han ikke var [[Adel i Danmark|adelsmand]]. Endnu under samme konge, der også synes at have anvendt Speckhahn i [[diplomati]]sk ærende, blev han [[1669]] [[oberstløjtnant]] ved [[Livgarden til Hest]]. Af [[Christian 5.|Christian V]] blev han [[1670]] optaget i adelstanden; [[1681]] fik han [[Hofmarskal|overhofmarskalsembede]], og som sådan forestod han i forbindelse med overkammerjunker [[Adam Levin Knuth]] og [[rentemester]] [[Peter Brandt]] hofholdningen; men 1½ år efter fjernedes han fra hoffet, uden at vi kunne se, hvad grunden dertil har været, og udnævntes ([[1683]]) til [[Stiftamtmand|stiftsbefalingsmand]] over [[Ribe Stift]] samt [[amtmand]] over [[Riberhus Amt]]. Samtidig fik han titel af gehejmeråd, og [[1684|året efter]] gav kongen ham [[Dannebrogordenen|Det hvide Bånd]]. Han døde i Ribe 26. december 1697.
Personbillede_savnes Titler Samfund Historie